CELEX: 31981R0235
Language: el
Date: 1981-01-20 00:00:00
Title: Κανονισμός (ΕΟΚ) αριθ. 235/81 τού Συμβουλίου τής 20ής Ιανουαρίου 1981 περί καθορισμού τών τιμών προσανατολισμού τών προϊόντων αλιείας πού απαριθμούνται στό παράρτημα ΙΙ τού κανονισμού (ΕΟΚ) αριθ. 100/76 γιά τήν αλιευτική περίοδο 1981

Avis juridique important

|

31981R0235

Κανονισμός (ΕΟΚ) αριθ. 235/81 τού Συμβουλίου τής 20ής Ιανουαρίου 1981 περί καθορισμού τών τιμών προσανατολισμού τών προϊόντων αλιείας πού απαριθμούνται στό παράρτημα ΙΙ τού κανονισμού (ΕΟΚ) αριθ. 100/76 γιά τήν αλιευτική περίοδο 1981  

Επίσημη Εφημερίδα αριθ. L 037 της 10/02/1981 σ. 0003 - 0004

***** ΚΑΝΟΝΙΣΜΟΣ (ΕΟΚ) αριθ. 235/81 ΤΟΥ ΣΥΜΒΟΥΛΙΟΥ  της 20ής Ιανουαρίου 1981  περί καθορισμού των τιμών προσανατολισμού των προϊόντων αλιείας που απαριθμούνται στο παράρτημα ΙΙ του κανονισμού (ΕΟΚ) αριθ. 100/76 για την αλιευτική περίοδο 1981  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 100/76 του Συμβουλίου της 19ης Ιανουαρίου 1976 περί κοινής οργανώσεως αγοράς στον τομέα της αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 3443/80 (2), και ιδίως το άρθρο 14 παράγραφος 5,  την πρόταση της Επιτροπής,  Εκτιμώντας:  ότι το άρθρο 14 παράγραφος 1 του κανονισμού (ΕΟΚ) αριθ. 100/76 προβλέπει ότι καθορίζεται ετησίως τιμή προσανατολισμού για καθένα από τα προϊόντα ή τις ομάδες προϊόντων που απαριθμούνται στο παράρτημα ΙΙ αυτού του κανονισμού·  ότι οι τιμές προσανατολισμού των εν λόγω προϊόντων για την αλιευτική περίοδο 1980 καθορίσθηκαν από τον κανονισμό (ΕΟΚ) αριθ. 2814/79 (3)·  ότι βάσει των υπαρχόντων διαθεσίμων στοιχείων, ως προς τις τιμές των εν λόγω προϊόντων, πρέπει για την αλιευτική περίοδο 1981 να αυξηθούν αυτές οι τιμές για ορισμένα προϊόντα και για άλλα να διατηρηθούν στο ίδιο επίπεδο,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι τιμές προσανατολισμού που ισχύουν μέχρι την 31η Δεκεμβρίου 1981 για τα προϊόντα που απαριθμούνται στο παράρτημα ΙΙ του κανονισμού (ΕΟΚ) αριθ. 100/76 και στα προϊόντα στα οποία αναφέρονται καθορίζονται στο παράρτημα.  Άρθρο 2  Ο παρών κανονισμός αρχίζει να ισχύει την 2α Φεβρουαρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 20 Ιανουαρίου 1981.  Για το Συμβούλιο  Ο Πρόεδρος  Ch. A. van der KLAAUW  (1) ΕΕ αριθ. L 20 της 28. 1. 1976, σ. 1.  (2) ΕΕ αριθ. L 359 της 31. 12. 1980, σ. 13.  (3) ΕΕ αριθ. L 320 της 15. 12. 1979, σ. 3.  ΠΑΡΑΡΤΗΜΑ  (ΕΝΜ/τόνο)  1.2.3 // Ομάδα προϊόντων   // Εμπορικά χαρακτηριστικά   // Τιμή  προσανατολισμού  //   //   //   // Σαρδέλες  // Κατεψυγμένες, σε παρτίδες ή σε συσκευασίες καταγωής περιέχουσες ομοιογενή προϊόντα  // 381  // Σπαρίδες των ειδών Dentex et Pagellus  // Κατεψυγμένες, σε παρτίδες ή σε συσκευασίες καταγωγής περιέχουσες ομοιογενή προϊόντα  // 963  // Καλαμάρια (Loligo spp )  // Κατεψυγμένα, σε συσκευασίες καταγωγής περιέχουσες ομοιογενή προϊόντα  // 2 036  // Καλαμάρια ή καλαμαράκια (Ommastephes sagittatus, Todarodes, Sagittatus et Illex spp)  // Κατεψυγμένα, σε συσκευασίες καταγωγής περιέχουσες ομοιογενή προϊόντα  // 994  // Σουπιές των ειδών Sepia officinalis, Rossia macrosoma και Sepiola rondeleti  // Κατεψυγμένες, σε συσκευασίες καταγωγής περιέχουσες ομοιογενή προϊόντα  // 1 299  // Οκτάποδες των ειδών Octopus  // Κατεψυγμένοι, σε συσκευασίες καταγωγής περιέχουσες ομοιογενή προϊόντα  // 987  //   //   //